Source: http://volovjareber.si/postopki/kronologija/
Timestamp: 2019-03-19 01:30:28+00:00

Document:
Volovja reber - kronologija postopkov
www.volovjareber.si > Postopki v primeru Volovja reber > Kronologija postopkov
Kronologija postopkov v primeru Volovja reber
26. 08. 2008 - Upravno sodišče je razsodilo, da je tožba Elektro Primorske, s katero je ta izpodbijala pravico DOPPS do udeležbe v postopku izdajanja okoljevarstvenega soglasja, neupravičena. DOPPS je torej dokončno in pravnomočno udeleženec v postopku. Priloga: Odločba upravnega sodišča (PDF)
16. 04. 2008 - Okoljsko ministrstvo je zavrnilo pritožbo Elektro Primorska zoper sklep o obnovi postopka presoje vlivov na okolje za vetrno elektrarno na Volovji rebri. Postopek se zdaj lahko začne.
29. 11. 2007 - Koalicija za Volovjo reber objavi internetno stran primera Volovja reber: http://www.volovjareber.si
19. 11. 2007 - Elektro Primorska vloži pritožbo zoper sklep ARSO o obnovi upravnega postopka izdajanja okoljevarstvenega soglasja za vetrno elektrarno na Volovji rebri. Priloga (PDF)
26. 10. 2007 - ARSO po uradni dolžnosti s sklepom obnovi postopek izdajanja okoljevarstvenega soglasja. Veljavnost soglasja je s tem zadržana. Vse se torej začenja znova!
Priloga št. 1 (PDF)
26. 10. 2007 - Odvetnik Petrovič v imenu DOPPS na ARSO vloži predlog za obnovo postopka izdajanja okoljevarstvenega soglasja za VE Volovja reber. Predlogu je priložen Elaborat o planinskem orlu, ki dokazuje, da je bil v prejšnjem postopku vpliv VE na planinskega orla za 100krat podcenjen.
25. 10. 2007 - Elektro Primorska na Upravno sodišče vloži tožbo zoper odločitev MOP, s katero je ta DOPPSu dokončno priznala položaj stranskega udeleženca v postopku izdajanja okoljevarstvenega soglasja za VE na Volovji rebri.
04. 10. 2007 - Center za mediacijo pri PIC pošlje investitorju Elektro Primorski in občini Ilirska Bistrica predlog za izvedbo okoljske mediacije na primeru vetrne elektrarne Volovja reber.
02. 10. 2007 - DOPPS posreduje okoljskemu ministru Janezu Podobniku in državnemu sekretarju Mitji Briclju pobudo, da okoljsko ministrstvo podpre izvedbo raziskave »Občutljiva območja za ptice za umeščanje vetrnih elektrarn v prostor na Primorskem«. Zaenkrat ni nobenega odgovora!
17. 09. 2007 - DOPPS dokončno stranka v postopku -- Priloga št. 1 (PDF)
MOP izda odločbo s katero razveljavi sklep ARSO z dne 27.7.2007 in neposredno dokončno prizna DOPPSu položaj stranskega udeleženca v postopku.
Priloga št.2 (diagram)
27. 08. 2007 - Po posredovanju Urada varuha človekovih pravic MOP končno odgovori na Pobudo, ki jo je Koalicija od dne 5.4.2007 predala ministru Podobniku. Z odgovorom si nima Koalicija kaj pomagati. Še celo pripravljenost po izdelavi Državne strategije umeščanja vetrnih elektrarn, ki jo je minister Podobnik na sestanku 5.4. jasno izrazil, je medtem splavala po vodi. Priloga (PDF)
23. 08. 2007 - Vlada sprejme besedilo odgovora na Uradni opomin Evropske Komisije zaradi nezadostne razglasitve Natura 2000 območij za ptice. V odgovoru vlada obljubi povečati 3 Natura območja (SPA Kras, SPA Mura in SPA Krakovski gozd), za SPA Snežnik-Pivka, iz katerega je bila izrezana Volovja reber, pa zaprosi za dodatnih 6 mesecev za temeljito preučitev podatkov. Priloga (PDF)
27. 07. 2007 - ARSO izda sklep, s katerim že tretjič DOPPSu zavrne priznanje položaja stranskega udeleženca v postopku izdajanja okoljevarstvenega soglasja za VE Volovja reber. Pri tem je pomenljivo, da ARSO ignorira sodbo Upravnega sodišča in navodila MOP, in da tega z ničemer ne utemeljuje. Priloga (PDF)
27. 06. 2007 - Uradni opomin EK zaradi izrezovanja Nature 2000 -- Priloga št. 1 (PDF)
Evropska Komisija Sloveniji pošlje Uradni opomin zaradi nezadostne razglasitve območij Natura 2000 za ptice. V opominu je izrecno omenjena tudi Volovja reber, in sicer kot primer nedovoljenega izrezovanja Natura območja zaradi gospodarskih interesov. Priloga št.2 (skica)
21. 06. 2007 - Ker Koalicija od MOP ni dobila nobenega odgovora na Pobudo, ki jo je dne 5.4.2007 predala ministru Podobniku, je za posredovanje zaprosila Urad varuha človekovih pravic.
09. 06. 2007 - DOPPS organizira protestni pohod na Volovjo reber, ki se ga udeleži 160 izletnikov.
05. 06. 2007 - Upravna enota Ilirska Bistrica izda odločbo s katero dokončno prisilno razlasti skupino občanov, ki svojih zemljišč na Volovji rebri niso želeli prodati investitorju.
01. 06. 2007 - MOP izda odločbo s katero razveljavi sklep ARSO z dne 14.11.2005 o nepriznanju položaja stranskega udeleženca v postopku DOPPSu. MOP tudi napiše jasna navodila, kako mora ARSO zdaj odločiti. Priloga (PDF)
24. 04. 2007 - Vrhovno sodišče s sklepom zavrže pritožbo Elektro Primorska zoper sodbo Upravnega sodišča z dne 29.6.2006, ki jo v skladu s spremembo Zakona o splošnem upravnem postopku prekvalificira v zahtevo po reviziji. Priloga (PDF)
23. 04. 2007 - MOP izda odločbo s katero zavrne izrek ničnosti gradbenega dovoljenja, ki jo je zahteval DOPPS dne 15.3.2007.
07. 04. 2007 - DONDES (Društvo za ohranjanje naravne dediščine Slovenije) in MWS (Mountain wilderness Slovenije) organizirata protestni pohod na Volovjo reber, ki se ga udeleži 140 protestnikov.
05. 04. 2007 - Na pobudo Koalicije okoljski minister Podobnik sprejme njene predstavnike. Ti ministru predajo »Pobuda za razrešitev problemov umeščanja vetrnih elektrarn v prostor«. V pobudi predlagajo (1) REVIZIJO ustreznosti in zakonitosti vseh postopkov v zvezi z Volovjo rebrijo in (2) izdelavo državne STRATEGIJE umeščanja vetrnih elektrarn v prostor. Minister je na sestanku sprejel pobudo Koalicije po izdelavi Državne strategije umeščanja vetrnih elektrarn v prostor. Priloga (PDF)
15. 03. 2007 - Odvetnik Petrovič v imenu DOPPS na MOP posreduje zahtevo za izrek ničnosti gradbenega dovoljenja, saj to vsebuje nekaj težkih napak. Priloga (diagram)
09. 03. 2007 - Investitor Elektro Primorska objavi v Uradnem listu št. 21/2007 Razpis za dobavo in postavitev vetrne elektrarne. Priloga (PDF)
07. 03. 2007 - Primer Volovja reber z elementi korupcije -- Priloga (PDF)
Komisija za preprečevanje korupcije izda Načelno mnenje št. 74, v katerem ugotavlja, da ravnanja uradnikov na okoljskem ministrstvu ustrezajo definiciji korupcije.
03. 03. 2007 - Tednik mladina objavi besedilo peticije za ohranitev Volovje rebri in jo na svoji spletni strani ponudi v elektronko podpisovanje. Do oktobra 2007 peticijo podpiše preko 5.100 podpisnikov.
Besedilo peticije s prvopodpisniki
Peticija na spletni strani www.mladina.si
19. 02. 2007 - Gradbeno dovoljenje za 29 vetrnic -- Priloga (PDF)
MOP izda Elektro Primorski Delno gradbeno dovoljenje za gradnjo 29 vetrnic. Za preostale 4 vetrnice gradbenega dovoljenja ne izda, ker investitor ni predložil dokazil, da je lastnik zemljišč, kjer naj bi stale.
20. 11. 2006 - Odvetnik Petrovič v imenu g. Rasporja vloži tožbo na upravno sodišče zoper odločitev MOP o zavrnitvi njegove pritožbe zoper okoljevarstveno soglasje.
28. 09. 2006 - Iz DOPPS pošljejo dopis vsem udeležencem sestanka pri ministru Podobniku dne 12.9.2006. V dopisu pojasnijo svojo izjavo na sestanku, ko so povedali, da so razočarani nad ravnanjem ARSO pri sprejemanju okoljevarstvenega soglasja. Nad to izjavo se je ostro odzval g. Žlebir, direktor ARSO.
21. 09. 2006 - Drugi predlog Koalicije za interventno zavarovanje Volovje rebri
Iz Koalicije za Volovjo reber na ministra Podobnika naslovijo drugi predlog za interventno začasno zavarovanje Volovje rebri. Predlog poleg koordinatorja koalicije neposredno podpiše še 18 organizacij, med njimi 6 iz občine Ilirska Bistrica. Na predlog z MOP niso nikoli odgovorili.
12. 09. 2006 - Na pobudo DOPPS sprejme okoljski minister Podobnik njihove predstavnike na sestanek, ki se ga med drugimi udeležijo tudi državni sekretar g. Starman in direktor ARSO g. Žlebir. Na sestanku se sodelujoči dogovorijo, da naj Koalicija na ministrstvo ponovno posreduje predlog o interventnem zavarovanju Volovje rebri.
05. 09. 2006 - ARSO izda Sklep o zavržbi DOPPSove pritožbe zoper okoljevarstveno soglasje. Obrazložitev: pritožba ni mogoča, ker spor o statusu DOPPS na vrhovnem sodišču še ni končan. Priloga (PDF)
25. 08. 2006 - Po pritožbi DOPPSa na Urad informacijske pooblaščenke MOP odgovori na zahtevo DOPPS po dostopu do »strokovnih podlag« za izrez Volovje rebri. MOP sporoča, da se je minister Kopač odločil za izrez na osnovi drugih gradiv, ki pa jih ni posredoval v arhiv strokovni skupini.
25. 07. 2006 - Odvetnik Petrovič, ki zastopa DOPPS in g. Rasporja na ARSO vloži pritožbo zoper okoljevarstveno soglasje.
julij 2006 - Investitor Elektro Primorska na Vrhovno sodišče vloži pritožbo zoper sodbo Upravnega sodišča z dne 29.6.2006.
29. 06. 2006 - Sodba Upravnega sodišča: DOPPSu pripada položaj stranskega udeleženca
Upravno sodišče razsodi, da je MOP nezakonito izločilo DOPPS iz postopka izdaje okoljevarstvenega soglasja. Sodba ne postane pravnomočna, ker se investitor Elektro Primorska na sodbo pritoži na vrhovno sodišče. Priloga (PDF)
26. 06. 2006 - Okoljevarstveno soglasje za 33 vetrnic
ARSO izda okoljevarstveno soglasje za postavitev 33 vetrnic na VR. Pomenljivo je da v odločbi ARSO zavrne izdajo soglasja za preostalih 10 vetrnic zaradi prekomernega vpliva na območje Natura 2000.
30. 05. 2006 - DOPPS posreduje na ARSO zahtevek za dostop do strokovnih podlag, na osnovi katerih je bila izrezana Volovja reber iz Nature 2000. ARSO se izreče za nepristojno inštitucijo in vlogo posreduje v reševanje na MOP.
22. 02. 2006 - Pritožba Koalicije na Sekretariat bernske konvencije
Koalicija pošlje na sekretariat Bernske konvencije pritožbo zaradi ogrožanja risa, ki bi ga povzročila postavitev vetrne elektrarne Volovja reber. Pritožbo podpiše 15 organizacij in 3 ugledni posamezniki.
13. 01. 2006 - MOP izda sklep, s katerim zavrne pritožbo DOPPS zoper sklep ARSO z dne 14.11.2005, s katerim je ta DOPPSu zavrnila priznanje položaja stranskega udeleženca v postopku izdajanja okoljevarstvenega soglasja. Pri tem je pomenljivo, da je ta sklep MOP v direktnem nasprotju z odločbo MOP, ko je dne 20.5.2005 prvič odločal o isti zadevi. MOP ne utemeljuje z ničemer, zakaj je tokrat odločil nasprotno.
17. 11. 2005 - Seja Odbora DZ za okolje in prostor na Mašunu
V Gozdni hiši na Mašunu, v osrčju Snežniških gozdov, je potekala 7. redna seja Odbora Državnega zbora RS za okolje in prostor. Edina točka dnevnega reda je bilo vprašanje graditve vetrne elektrarne na Volovjo reber. Na sejo je bila vabljena tudi vrsta zagovornikov in protagonistov gradnje VE na VR, pa nihče izmed nasprotnikov. Odbor je postavitev vetrne elektrarne na Volovji rebri soglasno podprl.
Koalicija za Volovjo reber je sejo odbora razumela kot nedopusten pritisk politike na Agencijo za okolje, ki je v tem času vodila postopek za izdajo okoljevarstvenega soglasja.
Priloga št. 1 - sklic (PDF)
Priloga št. 2 - poročilo (PDF)
Priloga št. 3 - magnetogram (PDF)
14. 11. 2005 - ARSO izda sklep, s katerim že drugič DOPPSu zavrne priznanje položaja stranskega udeleženca v postopku izdajanja okoljevarstvenega soglasja za VE Volovja reber. Pri tem je pomenljivo, da ARSO ne spoštuje odločitve MOP z dne 20.5.2005 in da tega ne utemeljuje.
03. 11. 2005 - Zavod za gozdove Slovenije izdela mnenje o sprejemljivosti izgradnje vetrne elektrarne na Volovji rebri. V mnenju odsvetuje izgradnje VE. Ministrstvo za kmetijstvo mnenja ZGS ni upoštevalo.
november 2005 - Inštitut za javno upravo po naročilu ARSO izdela pravno mnenje o sodelovanju nevladnih organizacij v postopku izdaje okoljevarstvenega soglasja. Mnenje pravi, da bi DOPPSu morala pripasti status stranskega udeleženca. Priloga (PDF)
20. 05. 2005 - MOP izda odločbo s katero razveljavi sklep ARSO z dne 13.10.2004 o nepriznanju položaja stranskega udeleženca v postopku DOPPSu.
30. 03. 2005 - Zaradi proceduralnih napak MOP z odločbi razveljavi odločbo s katero je dne 30.12.2004 ARSO zavrnila izdajo okoljevarstvenega soglasja.
30. 12. 2004 - ARSO zavrne izdajo okoljevarstvenega soglasja ARSO izda odločbo o zavrnitvi izdaje okoljevarstvenega soglasja.
11. 11. 2004 - Zavod za gozdove Slovenije izdela mnenje o vplivu vetrne elektrarne na gozdni prostor in divjad. Mnenje je odklonilno.
09. 11. 2004 - Koalicija skupaj izda zbornik strokovnih referatov ki utemeljujejo problematičnost postavitve VE na Volovji rebri. Priloga - zbornik (PDF)
13. 10. 2004 - ARSO izda sklep, s katerim DOPPSu prvič zavrne priznanje položaja stranskega udeleženca v postopku izdajanja okoljevarstvenega soglasja za VE Volovja reber.
15. 09. 2004 - DOPPS na ARSO pošlje vlogo za priznanje položaja stranskega udeleženca v postopku izdajanja okoljevarstvenega soglasja za VE Volovja reber.
september 2004 - Pričnejo se postopki za pridobitev gradbenega dovoljenja za postavitev vetrne elektrarne na Volovji rebri. Investitor pošlje na Agencijo RS za okolje vlogo za pridobitev okoljevarstvenega soglasja najprej po stari zakonodajo ter naknadno še po novi zakonodaji.
08. 06. 2004 - V Cankarjevem domu je potekala Okrogla miza Društva slovenskih pisateljev in Koalicije za Volovjo reber na temo umeščanja vetrne elektrarne na Volovji rebri. Prvo odmevno soočenje strokovnih argumentov z obeh strani.
28. 05. 2004 - Koalicija vloži na Ustavno sodišče zahtevek za ugotovitev zakonitosti štirih pravnih aktov. Med njimi Odloka o lokacijskem načrtu za VE na VR.
30. 04. 2004 - V Uradnem listu št. 46 sta bila objavljena oba odloka občine Ilirska Bistrica, ki sta umestila vetrno elektrarno na Volovjo reber: Odlok o lokacijskem načrtu in Odlok o spremembah in dopolnitvah prostorskih sestavin dolgoročnega plana občine Ilirska Bistrica. V Uradnem listu št. 49 je bila objavljena »Uredba o posebnih varstvenih območjih (območjih Natura 2000)«.
29. 04. 2004 - Občinska odloka o umestitvi VE Volovja reber v prostor
Občinski svet Občine Ilirska Bistrica na 2. izredni seji sprejme dva odloka povezana z vetrno elektrano Volovja reber: (1) Odlok o prostorskem planu in (2) Odlok o lokacijskem načrtu. Občinski svet odloči, da se sredstva, ki jih občina pridobi iz naslova rente, prvenstveno uporabijo za investicijo v srednjo šolo v Ilirski Bistrici.
29. 04. 2004 - Uredba o Naturi 2000, Volovja reber izrezana
Na predlog okoljskega ministra Kopača Vlada RS na svoji 72. seji pod točko 5 dnevnega reda sprejme uredbo o Naturi 2000 (Uredba o posebnih varstvenih območjih – območjih Natura 2000). V predlogu okoljskega ministrstva je Volovja reber izrezana.
28. 04. 2004 - Sklep Vlade RS da je Občinski plan skladen z državnim
Komisija za ugotavljanje usklajenosti občinskih prostorskih planov z državnimi pod vodstvom predsednika Kopača sprejme v imenu Vlade RS »Sklep o ugotovitvi usklajenosti predloga Odloka o spremembah in dopolnitvah prostorskih planskih aktov Občine Ilirska Bistrica z obveznimi izhodišči prostorskih sestavin planskih aktov RS«. Gre za ključni korak, ki je odprl pot sprejetju Občinskega plana. Komisija in njen predsednik sta pri sprejemanju sklepa zagrešila celo vrsto nepravilnosti in nezakonitosti.
14. 04. 2004 - Ustanovni sestanek Koalicije za Volvojo reber
V prostorih DOPPS je potekal prvi, ustanovitveni sestanek Koalicije za Volovjo reber v katero je vključenih 24 slovenskih naravovarstvenih nevladnih in strokovnih organizacij. Osnovni cilj Koalicije je preprečitev postavitve vetrnih elektrarn na Volovji rebri. Na sestanku Koalicija sprejme program aktivnosti in se dogovori o način delovanja.
08. 04. 2004 - Okoljski minister Kopač sprejme predstavnike organizacij, ki pripravljajo ustanovitev Koalicije za Volovjo reber. Udeleženci se zavzamejo za ohranitev Volvoje rebri in ministru predajo prvih 2400 podpisov pod peticijo proti postavitvi VE na Volovji rebri. Minister Kopač udeležencem zagotovi, da je njihova bojazen odveč, saj da bo konec aprila Volovja reber vključena v Naturo 2000.
30. 10. 2003 - Iniciative Gure, Botanično društvo Slovenije in Društvo za ohranjanje naravne dediščine Slovenije (DONDES) na okoljskega ministra Kopača naslovijo prvi predlog za interventno začasno zavarovanje Volovje rebri. V zvezi s tem MOPE nato pridobi mnenje Zavoda RS za varstvo narave (ZRSVN) glede predloga začasnega zavarovanja.
05. 05. 2003 - Upravni odbor DOPPS sprejme uradno stališče društva do vetrnih elektrarn. Ključni poudarek: DOPPS v splošnem ne nasprotuje vetrnim elektrarnam, jih je pa treba skrbno umeščati v prostor. DOPPS nasprotuje postavitvi vetrnih elektrarn na naravovarstveno najpomembnejša območja. Mednja od aktualnih lokacij na Primorskem sodijo: območje kraškega roba z Goličem, območje roba Trnovskega gozda in Nanosa ter južna pobočja bodočega Snežniškega regijskega parka z Volovjo rebrijo. Priloga (PDF)
06. 02. 2003 - Občina Ilirska Bistrica sprejme program priprav na umestitev vetrne elektrarne na Volovjo reber
Občinski svet Občine Ilirska Bistrica na 2. seji sprejme program priprave sprememb prostorskega plana, ki bi umestil vetrno elektrarno na območje Volovje rebri (Program Priprave sprememb in dopolnitev prostorskih sestavin dolgoročnega plana Občine ilirska Bistrica za obdobje od leta 1986 do leta 2000 in prostorskih sestavin družbenega plana Občine Ilirska Bistrica za obdobje od leta 1986 do leta 1990 – dopolnjen 2003 – Vetrna elektrarna Volovja reber - objavljeno v UL RS št. 19/2003.)

References: sodišče 
 sodišče 
 sodišče 
 sodišče 
 sodišče 
 sodišče 
 sodišče